KBANK โบรกชูหุ้นเด่น “ดิจิทัลแบงกิ้ง” พ่วงสินเชื่อโตดี จับตากำไรปีนี้เฉียด 4 หมื่นลบ.
 KBANK โบรกชูหุ้นเด่น “ดิจิทัลแบงกิ้ง” พ่วงสินเชื่อโตดี จับตากำไรปีนี้เฉียด 4 หมื่นล้าน แนะซื้อเป้า 160 บาท 
KBANK โบรกชูหุ้นเด่น “ดิจิทัลแบงก์กิ้ง” พ่วงสินเชื่อโตดี จับตากำไรปีนี้เฉียด 4 หมื่นล้าน แนะซื้อเป้า 160 บาท
24 มี.ค. 2566

บล.โนมูระ พัฒนสิน ระบุในบทวิเคราะห์วันนี้ (21 มี.ค.66) ว่า ธนาคารกสิกรไทย จำกัด (มหาชน) หรือ KBANK แนะนำราคาเป้าหมาย 160 บาท ยังเป็นธนาคารใหญ่ที่โดดเด่นด้าน Digital banking และมีการขยายตัวของสินเชื่อ โดยเฉพาะเศรษฐกิจภายในทยอยฟื้นตัว จะช่วยหนุนการตั้งสำรองทยอยลดลงจากจุดสูงสุดในไตรมาส 4/2565
ขณะที่ บริษัท JK AMC จะช่วยให้ balance sheet แข็งแกร่งขึ้น โดยรวมคาดกำไรปี 2566 ที่ 3.97 หมื่นล้านบาท โต 11%เทียบช่วงเดียวกันของปีก่อน จากรายได้ที่เพิ่มทั้งดอกเบี้ยและรายได้อื่น โดยสินเชื่อรวมจะกลับมาเติบโตมากกว่าปี 2565 จากการฟื้นตัวภาคท่องเที่ยว (โรงแรม, ร้านอาหาร) และการลงทุนขนาดใหญ่จากบริษัทต่างชาติ
โดยราคาหุ้นปัจจุบันอยู่ในจุดที่ Valuation น่าสนใจ เนื่องจาก PBV23F อยู่ที่ระดับเพียง 0.6 เท่า (-1.0 SD ของค่าเฉลี่ยย้อนหลัง 5 ปี) แม้ปัญหาธนาคาร USA และ EU เกิดปัญหาแต่มีการแก้ปัญหารวดเร็วจากรัฐ มองหุ้นแบงก์ไทยยังมีโครงสร้างแกร่ง และราคาปรับฐานแรง เป็นโอกาสสะสม